C 69/20

Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 69/15)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Manchuela«

PDO-ES-A0046-AM03

Meddelelsesdato: 18. november 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Den terminologi, der anvendes for restsukkers analytiske parametre, er bragt i overensstemmelse med den gældende lovgivning.

Beskrivelse

Den analytiske parameter »restsukker« er blevet omdøbt til »det totale sukkerindhold udtrykt som fruktose og glukose« i overensstemmelse med artikel 20 i Kommissionens gennemførelsesforordning (EU) 2019/34 af 17. oktober 2018, ifølge hvilken det totale sukkerindhold udtrykt som fruktose og glukose skal bestemmes.

Denne ændring berører punkt 2.1.1 i produktspecifikationen, men ikke enhedsdokumentet.

Type ændring: standard

Denne ændring tilpasser den terminologi, der anvendes for de fysisk-kemiske kendetegn. Den indebærer ikke nogen ændring af det færdige produkt, som bevarer de kendetegn og den profil, der er beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i forordning (EU) 2019/33.

Begrundelse:

Overholdelse af ovennævnte forordninger.

2. Medtagelse af afsnittet om rødvin

Beskrivelse:

Kategorien rødvin er blevet tilføjet. Henvisningen til vine, der er mere end et år gamle, er blevet fjernet fra afsnittet om »Rødvine, der er mere end et år gamle, »Crianzas«, »Reservas« og »Gran Reserva««, som nu kaldes »Rødvine, »Crianzas«, »Reservas« og »Gran Reserva««. Dette skyldes, at der fremstilles en vinkategori, som har de analytiske kendetegn, der er beskrevet i afsnittet om unge rødvine, men de organoleptiske kendetegn adskiller sig fra unge rødvine og også fra rødvine, der er klassificeret som »Crianza«, »Reserva« og »Gran Reserva«. De særlige organoleptiske kendetegn ved denne kategori af rødvin er derfor blevet tilføjet.

Denne ændring berører punkt 2.1.2 i produktspecifikationen og punkt 4 i enhedsdokumentet.

Type ændring: standard

Denne ændring medfører ingen ændring af det færdige produkt, som bevarer dets kendetegn og profil, hvilket er en konsekvens af samspillet mellem naturlige og menneskelige faktorer som beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i forordning (EU) 2019/33.

Begrundelse

Det nuværende marked for vin efterspørger fremstilling af vine med særlige kendetegn, som ikke var forudset i produktspecifikationen. Der er blevet udført forsøg med denne type vin i en årrække. Det interne smagspanel for oprindelsesbetegnelsen »Manchuela« mener, at den har de kendetegn og den profil, der er beskrevet i afsnittet om tilknytningen vedrørende vine med oprindelsesbetegnelsen »Manchuela«.

3. Revision af de analytiske parametre

Beskrivelse

Nedsættelse af minimumsfarvegrænsen for rødvine. Der findes forskellige druesorter i produktionsområdet for oprindelsesbetegnelsen »Manchuela«. På den ene side er der Garnacha Tintorera, som naturligt giver vine med et meget højt farvepotentiale. På den anden side giver Monastrell og Garnacha Tinta blødere vine med middel farveintensitet.

Denne ændring berører punkt 2 i produktspecifikationen, men ikke enhedsdokumentet.

Type ændring: standard

Denne ændring medfører ingen ændring af det færdige produkt, som bevarer dets kendetegn og profil, hvilket er en konsekvens af samspillet mellem naturlige og menneskelige faktorer som beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i forordning (EU) 2019/33.

Begrundelse

I det seneste ti år er der på markedet generelt blevet efterspurgt vine fremstillet af en enkelt druesort, der har mere frugt, for at appellere til nye generationer af forbrugere, som er ved at blive fortrolige med vinkulturen.

Specialister på alle vingårde skal have de nødvendige redskaber til fremstilling af vine, som appellerer til nationale og internationale markeder, samtidig med at produktionsområdets og druesorternes kendetegn bevares.

En nedsættelse af minimumsfarveintensiteten for rødvine forringer ikke kvaliteten, tværtimod. Det vil øge potentialet for de forskellige druesorter i området og give finere, mere komplekse og tiltalende vine.

4. Omdefinering af de organoleptiske kendetegn

Beskrivelse

Ordlyden af de organoleptiske beskrivelser er blevet ændret.

Denne ændring berører punkt 2.2 i produktspecifikationen og punkt 4 i enhedsdokumentet.

Type ændring: standard

Denne ændring tilpasser de organoleptiske kendetegn, så de bedre kan vurderes ved en sensorisk analyse. Den indebærer ikke en ændring af produktet, som bevarer de kendetegn og den profil, der følger af samspillet mellem miljømæssige og menneskelige faktorer som beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i Kommissionens delegerede forordning (EU) 2019/33.

Begrundelse

Gennemførelsen af UNE-EN-ISO 17065-standarden med henblik på certificering kræver en ændring af den organoleptiske beskrivelse af de beskyttede vine. Formålet er at knytte deres egenskaber til deskriptorer, der kan vurderes af et sensorisk panel, der opfylder kriterierne i UNE-EN-ISO 17025.

5. Definition af de organoleptiske kendetegn efter medtagelsen af rødvinskategorien

Beskrivelse

På grund af tilføjelsen af den nye vinkategori er det nødvendigt at definere dens organoleptiske kendetegn.

Denne ændring berører punkt 2.2 i produktspecifikationen, men ikke enhedsdokumentet.

Type ændring: standard

Denne ændring medfører ingen ændring af det færdige produkt, som bevarer dets kendetegn og profil, hvilket er en konsekvens af samspillet mellem naturlige og menneskelige faktorer som beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i forordning (EU) 2019/33.

Begrundelse:

Beskrivelse af en ny vinkategori, der er omfattet af den beskyttede oprindelsesbetegnelse.

6. Tilpasning af de særlige ønologiske fremgangsmåder for hvidvin og rødvin

Beskrivelse

Denne ændring berører punkt 3 i produktspecifikationen og punkt 5 i enhedsdokumentet.

Punkt 3.1. Hvidvine: Kravet om, at vinene skal fremstilles i beholdere af rustfrit stål, er blevet fjernet, da de i Manchuela fremstilles i andre typer tanke. De fremstillede vines fremragende kvalitet er den samme.

Punkt 3.4. Unge rødvine: Ordene »uden skind« er blevet fjernet, da det er blevet fastslået, at tilstedeværelsen af skind [under gæringen] ikke forringer kvaliteten af disse vine.

Punkt 3.5. De ønologiske fremgangsmåder er blevet tilføjet for rødvin. Som følge af ændringen af vinkategorierne og tilføjelsen af rødvin er de ønologiske fremgangsmåder blevet præciseret.

Punkt 3.13. Der er tilføjet ønologiske fremgangsmåder for isvin. Isvin kan være hvidvine, rosévine og rødvine med forskellige udtryk, f.eks. unge vine, vine med præg af eg, og modnede eller fadgærede vine, som er omfattet af produktspecifikationen. Disse vine kan fremstilles af en hvilken som helst af de sorter, der er tilladt i produktspecifikationen for oprindelsesbetegnelsen »Manchuela«.

Type ændring: standard

Denne ændring medfører ingen ændring af det færdige produkt, som bevarer dets kendetegn og profil, hvilket er en konsekvens af samspillet mellem naturlige og menneskelige faktorer som beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i forordning (EU) 2019/33.

Begrundelse

I Manchuela er der i en årrække år blevet fremstillet isvin. Det interne smagspanel for oprindelsesbetegnelsen »Manchuela« har vurderet, at denne type vin er egnet til at blive medtaget blandt vinene i vores produktspecifikation. Dette skyldes dens høje kvalitet og det kraftige udtryk, som den druesort, disse vine fremstilles af, giver.

7. Medtagelse af druesorterne Tardana, også kendt som Planta Nova, Moscatel de Alejandría, Garnacha Blanca og Touriga Nacional

Beskrivelse

Følgende druesorter, der anvendes til fremstilling af vinene, er blevet medtaget: Tardana, også kendt som Planta Nova, Moscatel de Alejandría, Garnacha Blanca og Touriga Nacional.

Punkt 6 i produktspecifikationen er blevet ændret, men enhedsdokumentet berøres ikke, da de er blevet tilføjet som sekundære sorter.

Type ændring: standard

Denne ændring medfører ingen ændring af det færdige produkt, som bevarer dets kendetegn og profil, hvilket er en konsekvens af samspillet mellem naturlige og menneskelige faktorer som beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i forordning (EU) 2019/33.

Begrundelse

De nævnte sorter har været dyrket i Manchuela i flere år. Det er blevet påvist, at der fremstilles vine af høj kvalitet af sorter som Tardana, Moscatel de Alejandría, Garnacha Blanca og Touriga Nacional. Det interne smagspanel for oprindelsesbetegnelsen »Manchuela« har i årevis overvåget udviklingen og kvaliteten af disse vine. Den kvalitet, der kræves i produktspecifikationen, er dokumenteret, hvilket betyder, at disse druesorter kan medtages blandt de tilladte sorter for DO »Manchuela«.

8. Ajourføring af henvisninger til lovgivning og godkendte certificeringsorganer

Beskrivelse

I punkt 8, første, andet og tredje afsnit, og i punkt 9.2, tredje og niende afsnit, er henvisningen til de ophævede forordninger blevet erstattet af en henvisning til de gældende forordninger.

Denne ændring berører punkt 8 og 9.2 i varespecifikationen, men ikke enhedsdokumentet.

Type ændring: standard

Denne ændring er en ajourføring. Denne ændring betragtes derfor ikke som en af de typer ændringer, der er omhandlet i artikel 14, stk. 1, i Kommissionens delegerede forordning (EU) 2019/33.

Begrundelse:

Ajourføring af henvisninger til lovgivning.

9. Ændring af mærkningsbestemmelserne med henblik på at medtage betegnelsen »Vino de Hielo« (isvin) og fjerne to traditionelle benævnelser

Beskrivelse

Betegnelsen »Vino de Hielo« er blevet medtaget for vin, der er fremstillet på de betingelser, der er fastsat i punkt 3.13 i produktspecifikationen. De analytiske parametre for denne vin er dem, der er fastsat for de forskellige vintyper. Isvin kan være hvidvine, rosévine eller rødvine med de forskellige udtryk, der er fastsat i produktspecifikationen, f.eks. unge vine, vine med præg af eg, og modnede eller fadgærede vine. De traditionelle benævnelser »Superior« og »Rancio« [lang lagringstid] udgår.

Denne ændring vedrører punkt 8 i produktspecifikationen og punkt 9 i enhedsdokumentet.

Standardændring.

Denne ændring medfører ingen ændring af det færdige produkt, som bevarer dets kendetegn og profil, hvilket er en konsekvens af samspillet mellem naturlige og menneskelige faktorer som beskrevet i afsnittet om tilknytningen. Det vurderes derfor, at denne ændring ikke skal betragtes som en af de typer ændringer, der er omhandlet i artikel 14, stk. 1, i forordning (EU) 2019/33.

Begrundelse:

At fastsætte betingelserne for anvendelse af betegnelsen »Vino de Hielo« og fjerne udtryk, der ikke er i brug.

ENHEDSDOKUMENT

1. Produktets betegnelse

Manchuela

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vine

5. Mousserende kvalitetsvin

4. Beskrivelse af vinen/vinene

1. Hvidvin, fadgæret hvidvin og rosévin, tør

KORTFATTET TEKSTBESKRIVELSE

Hvidvinene har en gul farve, men glider ikke over i ravgule nuancer. De er klare og lyse og fulde af primære aromaer.

De fadgærede vine er klare med primære aromaer af middel intensitet, som opvejes af aromaerne fra fadet. De primære aromaer og fadaromaerne kommer også til udtryk i eftersmagen.

Rosévinene dækker hele spektret af lyserød. De er klare og gennemsigtige. Primære aromaer. Afbalancerede, undertiden med en vis skarp syrlighed og/eller surhed.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

* Det maksimale svovldioxidindhold ligger inden for de lovbestemte grænser, der er fastsat i den relevante EU-lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 10 Maksimalt totalt svovldioxidindhold (i mg/l)

2. Hvidvin, fadgæret hvidvin og rosévin, halvtør, halvsød og sød

KORTFATTET TEKSTBESKRIVELSE

Disse vines udseende og aroma minder om andre tørre vine af samme type. Afbalancerede smage, undertiden med en vis skarp syrlighed og/eller surhed, som hverken er for let eller overdreven.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 10 Maksimalt totalt svovldioxidindhold (i mg/l)

3. Rødvine: unge, fadgærede, med præg af eg, udblødning under kulsyretryk og røde, tørre

KORTFATTET TEKSTBESKRIVELSE

Rødvinene har karakter og dækker en farveskala med nuancer fra violet til orange, brun og granatrød. Aromaerne omfatter rene primære og vegetabilske aromaer, der giver en fyldig fornemmelse i munden, en lang eftersmag og store smage.

De fadgærede vine er klare med primære, frugtagtige og/eller blomsteragtige aromaer af middel intensitet, som afbalanceres af aromaerne fra fadet. De primære aromaer og fadaromaerne kommer også til udtryk i eftersmagen.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 13,3 Maksimalt totalt svovldioxidindhold (i mg/l)

4. Rødvinene »Crianza«, »Reserva« og »Gran Reserva«

KORTFATTET TEKSTBESKRIVELSE

De lagrede vine er røde i farven, undertiden med klare lysebrune eller okkerfarvede nuancer ved kanten. De primære og tertiære aromaer er klare, undertiden med marmeladeagtige aromaer. Rene og afbalancerede i munden, middelhøjt til højt tanninindhold med lang og glat eftersmag.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

* Maksimalt svovlindhold: 160 mg/l, hvis sukker ≥ 5 g/l

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 20 Maksimalt totalt svovldioxidindhold (i mg/l) 140

5. Mousserende kvalitetshvidvine og rosévine

KORTFATTET TEKSTBESKRIVELSE

Der er tale om hvidvine eller rosévine. De er klare og lyse med skum af små og vedvarende bobler. Primære og/eller sekundære aromaer. Der kan være lagringsperioder på træfade, som kan frembringe bestemte noter. I munden er de afbalancerede og af middel længde med en eftersmag af primære og/eller sekundære aromaer.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

* Det maksimale totale alkoholindhold ligger inden for de lovbestemte grænser, der er fastsat i den relevante EU-lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 11,66 Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

Særlig ønologisk fremgangsmåde

For hvidvines vedkommende kortvarig kold udblødning og bundfældning. Helt eller delvis gæring (mindst 75 %) ved kontrollerede temperaturer under 18 °C i tanke eller egetræsfade.

For rosevines vedkommende udblødning i 4-12 timer ved temperaturer under 24 °C. Bundfældning og langsom gæring i mindst fem dage ved kontrollerede temperaturer under 18 °C.

For rødvinenes vedkommende udblødning med drueskind i mindst 48 timer ved kontrollerede temperaturer under 28 °C. Omhældning og presning, fortsat gæring ved temperaturer under 25 °C.

Isvin: Druerne skal høstes, når temperaturen ved vinstokken er på minus 5 °C eller derunder, dvs. i frossen tilstand. De presses i frossen tilstand uden forudgående afstilkning.

Lagring på fad.

5.2. Maksimale udbytter

1. Hvide druesorter, topvækst- eller gobeletbeskårne 7 860 kg druer pr. hektar

2. Hvide druesorter, topvækst- eller gobeletbeskårne 55 hl pr. hektar

3. Røde druesorter, topvækst - eller gobeletbeskårne 6 430 kg druer pr. hektar

4. Røde druesorter, topvækst - eller gobeletbeskårne 45 hl pr. hektar

5. Hvide druesorter, espalieropbundne 11 430 kg druer pr. hektar

6. Hvide druesorter, espalieropbundne 80 hl pr. hektar

7. Røde druesorter, espalieropbundne 10 000 kg druer pr. hektar

8. Røde druesorter, espalieropbundne 70 hl pr. hektar

6. Afgrænset geografisk område

Geografisk omfatter det området i den sydøstlige del af provinsen Cuenca og den nordvestlige del af provinsen Albacete mellem floderne Júcar og Cabriel.

7. Primær(e) druesort(er)

BOPAL

CABERNET SAUVIGNON

GARNACHA TINTA

MACABEO –– VIURA

TEMPRANILLO –– CENCIBEL

VERDEJO

8. Tilknytning til det geografiske område

Produktionsområdet ligger mellem to floddale. Det er kendetegnet ved lerjord baseret på kalkstensaflejringer i de to floder. Temperaturerne er høje med næsten ingen regn mellem maj og september, og der er mange solskinstimer i området. Alle disse faktorer har været bestemmende for tilstedeværelsen af den lokale sort Bobal. Resultatet er vine med en fin og udtalt aromatisk intensitet med frugt- og blomsteragtige noter, fremragende syrlighed og høj farveintensitet. Vinene mister ikke deres intense farve, hvilket adskiller dem fra andre vine, på grund af deres store polyphenolindhold, lave pH-værdier og et højt IPT-indeks [Total Polyphenols Index] uden lang tids udblødning.

9. Andre vigtige betingelser (emballering, mærkning og andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen

Benævnelserne »Premium« og »Reserva« kan anføres på etiketterne til mousserende kvalitetsvine med den beskyttede oprindelsesbetegnelse »Manchuela«.

Hvis der er fremstillet vine som beskrevet i punkt 3.13, kan betegnelsen »Vino de Hielo« anvendes. De analytiske parametre for denne vin er dem, der er fastsat for de forskellige vintyper. Isvin kan være hvidvine, rosévine eller rødvine med de forskellige udtryk, der er fastsat i produktspecifikationen, f.eks. unge vine, vine med præg af eg, og modnede eller fadgærede vine.

Link til produktspecifikationen

http://pagina.jccm.es/agricul/paginas/comercial-industrial/consejos_new/pliegos/Pliego_de_condiciones_manchuela_20210421_mp.pdf

(1) EUT L 9 af 11.1.2019, s. 2.